Erkki Savolainen (toimittaja)

Erkki Arnold Savolainen Suomen kirjailijat 1945-1980, SKS, 1985, sivu 625. (6. syyskuuta 1927 Helsinki – 31. tammikuuta 2009 Juankoski) oli suomalainen toimittaja ja kääntäjä. Hän oli yksi ensimmäisiä maakuntalehtien ulkomaantoimittajia.Erkki Savolainen, Helsingin Sanomat Muistot 31.1.2009.

Perhetausta ja koulunkäynti 
Savolaisen vanhemmat olivat sähköasentaja, esimies Erkki Kalervo Savolainen ja kanslia-apulainen Elin Maria os. Sohlman.  Savolaisen isä kirjoitti 1930-luvun alusta 1950-luvun puoliväliin noin 70 novellia eri suomalaisiin lehtiin. Jäinen vaeltaja - sata vuotta suomalaista tieteiskirjallisuutta. Toimittaneet Jari Koponen, Olavi Markkanen, Ritva-Liisa Pihljerta ja Pentti Holappa. Tähtitieteellinen yhdistys Ursa, Juva 1986, sivu 145.
Savolainen kävi neljä luokkaa oppikoulua, minkä jälkeen vuosina 1944-48 hän toimi rakennus-, metsä- ja sahatyöläisenä. 

 Nuori runoilija 
Vuonna 1945 Savolainen osallistui Kirjailija- ja taiteilijayhdistys Kiila ry:n runoantologiaan Nuori Kiila. Nuori Kiila. Runoantologia, toimituskunta Elvi Sinervo, Viktor Tiainen ja Arvo Turtiainen, kansi ja vignetit TapioTapiovaara. Kirjoittajat Vilho Ihalainen, Eero Järventausta, Kalle Kaljapuu, Yrjö Karakivi, Erkki Laiho, Erik Laitinen, Irja Lauri, Veikko Lehtosalo, Aarne Palkki, M. E. Rintakoski, Erkki Savolainen, Viktor Tiainen, Toini Virisalo, Mauri Vuori ja Kristofer Enckell, Kirjailijaryhmä Kiila r.y. Helsinki 1945

 Merimiehenä ja esikoiskirjailijana 
Kiilan piirissä Savolainen tutustui runoilija Arvo Turtiaiseen, joka puhui tuntemalleen Suomen Merimies-Unionin puheenjohtaja Niilo Wällärille, jotta tämä auttaisi Savolaisen pääsyssä merille. Jorma Bergholm: "Elämän löytöretkeilijä", Elanto 11/1991 sivut 23-25.

Vuosina 1948-53 Savolainen toimi merimiehenä tehden seuraavat matkat (vuosi, alus ja reitti):

1948-49: S/S Wasa, Suomi - Etelä Afrikka - Suomi

1950: M/S Arabella, Hull - Rotterdam - Baltimore - Haiti - Reggio - Barrow

1951: M/S Arabia, Suomi - Brasilia - Argentiina - Suomi

1952: S/S Pankakoski, Suomi - Ruotsi - Puola - Suomi

1953: S/S Tranvik, Saksa - Kiina - Japani - Malaija - Englanti Suomen Tasavalta,  Merimieskirja, n:o 2683, Rauma 13.6.1949.

1956: M/S Korsholma, Saksa - Panama - USA - Saksa Vaasan laiva Oy,  Helsinkin, m/s Korsholma, crew list, 25.5.1956.

Savolaisen kirja Villi linja kertoi hänen ja Tapio Tapiovaaran vuonna 1953 tekemästä matkasta suomalaisella Liberty-alus S/S Tranvikilla Kauko-Itään. Laiva vei romulastin Puolasta Kiinaan, kiersi eri Kauko-Idän satamissa ja palasi sitten Englantiin.Erkki Savolainen, Villi linja (Äänimeri-sivusto, Web Archive). Viitattu 14.6.2023.

S/S Tranvikin matkan kynnyksellä 13.2.1953 Helsingin Sanomat uutisoi kolme virheelliseksi osoittautunutta väitettä. Lehti kertoi, että Puolassa laivaan olisi lastattu "jotakin mielenkiintoista tavaraa", viitaten tällä että laivassa olisi Kiinaan menevää sotamateriaalia.  Lehti myös väitti, että Erkki Savolainen olisi "SKDL:n kulttuuritoimittaja". Lehden mukaan laivalla olisi mukana myös entisen Valpon valvontaosaston päällikkö Veikko Kalervo Sippola. "s/s Tranvik myös menossa Kiinaan", Helsingin Sanomat 13.2.1953. Seuraavana päivänä lehti korjasi uutisen sekä oletetun lastin että Savolaisen osalta, mutta ei Sippolan osalta. "...aluksen varustamo ilmoittaa... Lastina on laillista kappaletavaraa eikä sotamateriaalia tai räjähtäviä tai vaarallisia artikkeleita Puolasta Kiinaan". "s/s Tranvikin matka", Helsingin Sanomat 14.2.1953. Vapaa Sana-lehti oli tavoittanut Veikko Sippolan, jolla ei ollut aikomusta lähteä Kiinaan. Savolaisesta lehti mainitsi: "...kirjailija Erkki Savolainen ei ole milloinkaan ollut missään tehtävissä SKDL:ssä, vaan on sen sijaan viimeksi toiminut monien lehtien, mm. Uuden Suomen sunnuntailiitteen avustajana". "HeSa ilmiantaa USA:n torpedoitavaksi laivojamme", Vapaa Sana 14.2.1953.

 Työelämää toimittajana ja virkamiehenä 
Vuosina 1956-62 Savolainen oli toimittajana Savon Sanomissa.
Kaija Vuorio kirjoittaa: "Savolainen oli varsinaisena toimittajana vain vuoteen 1962... mutta hän jatkoi pääkaupunkiavustajana. Hänen viljeltäväkseen vakiintui oma ulkomaiden tapahtumien kommenttipalsta, jossa hän kirjoitti nimimerkillä Commentator. Sen lisäksi hän kirjoitti kirjallisuudesta, kevyestä musiikista ja elokuvasta. Savon Sanomain ulkomaankommentaattorina Savolainen toimi 1980-luvun jälkipuoliskolle saakka ja elokuva-arvostelijana pitkälle 1990-luvulle." Kaija Vuorio: Savossa Savon Sanomat, Savon Sanomat Oy, Jyväskylä 2007, sivu 137.

Savolainen kirjoitti levyesittelyjä ja konserttiarvioita jazz-musiikista nimimerkillä Pix. Jussi Tuovinen: Savon jatsi. Tekijjöitä ja tapahtumia vuosien varrelta. Muut kirjoittajat Mauno Hämäläinen, Heikki Kahila, Pekka Kejonen ja Mikko Toivanen. Jazz&Blues ry, Kuopio 2010, sivut 93 ja 103.

Aarre Huuskonen kirjoittaa presidentti John F. Kennedyn murhaan liittyvästä tapauksesta: "Kyseisestä illasta on jäänyt mieleeni erityisesti Kennedyn henkilökohtaisestikin tavanneen Helsingin-toimittajamme Erkki Savolaisen järkytys tapahtuneen johdosta: Erkki nyyhkytti ääneen sanellessaan muistosanoja poissiirtyneestä valtiomiehestä. Lehtimieskin on ihminen inhimillisine tunteineen." Aarre Huuskonen: Savolaisen sanapajan vaiheilta. Savon Sanomat Oy, Jyväskylä 1990, sivu 142.

Vuonna 1960 Savolainen oli ASLA-Fulbright-stipendiaattina USA:ssa. (Journalismi, Specialist-stipendi.) Aaltio, Tauri & Noreila, Lauri: ASLA Directory, ASLA Grantees 1950–1963. ASLA Alumni Association, Helsinki 1965.

Savolainen siirtyi tiedotussihteeriksi Ulkoasiainministeriöön vuosiksi 1962-66. Tehtävinä siellä oli mm. "myydä yya-sopimuksen ymmärtämystä ulkomaisille lehtimiehille, mihin kuului mm. heidän kuljettamistaan pitkin Suomea". Anja Salminen: "Syntynyt lehtimieheksi", Journalisti 20.8.1998, sivut 16-17.

Savon Sanomien Helsingin kirjeenvaihtaja hän oli 1967-72. Look at Finland-lehden toimitussihteerinä Savolainen oli vuosina  1964-70, 1976-77 ja 1979-80.
Freelance-toimittajana hän oli vuodesta 1972 lähes kuolemaansa asti. 

Pohjois-Savon kirjallinen yhdistys Vestäjissä Savolainen oli perustajajäsen ja tilintarkastaja vuosina 1960-61.  Pauli Kallio, Ritva Kolehmainen, TaistoLeppäsaari (toim.): Alussa oli piste. Vestäjien 50-vuotisjuhkakirja, ARC Books Oy, Vantaa, 2010.

Vuonna 1980 Savolainen sai tunnustuksena Suomen Merimies-Unionin stipendin. "Erityisen arvokkaana Merimies-Unionissa nähdään laaja kirjallinen tuotantosi, jonka avulla myös suuri yleisö on voinut tutustua merimiesten työhön ja ammattiyhdistystoiminnan kehittymiseen." Suomen Merimies-Unioni, kirje kirjailija Erkki Savolaiselle. Allekirjoittajat Reijo Anttila, puheenjohtaja sekä Robert Herdin, sihteeri. 15.5.1980

Vuosina 1985 ja -86 Savolainen toimi muiden töidensä ohella elokuvaohjaaja Rauni Mollbergin tiedottajana ja media-avustajana tämän markkinoidessa elokuvaansa Tuntematon sotilas Ranskassa ja USA:ssa. Jorma Savikko: Pitkä ajo. Henkilökuva elokuvaohjaaja Rauni Mollbergista. Toimittanut Harald Birger Olausen. Kulttuuriklubi, ei vuosilukua.

 Kääntäjänä 
Erkki Savolainen suomensi 1960- ja 1970-luvuilla useita Ian Flemingin, John Gardnerin ja Ellis K. Meachamin kirjoja.

 Viimeiset vuodet 
Viimeiset kolme elinvuottaan Savolainen oli Juankosken terveysaseman vuodeosastolla, missä hän myös kuoli.
Hänet on haudattu Kuopion Isolle hautausmaalle. 

 Teoksia 
 Nuori Kiila. Runoantologia ; toimituskunta Elvi Sinervo, Viktor Tiainen ja Arvo Turtiainen, kansi ja vignetit Tapio Tapiovaara. Kirjoittajat Vilho Ihalainen, Eero Järventausta, Kalle Kaljapuu, Yrjö Karakivi, Erkki Laiho, Erik Laitinen, Irja Lauri, Veikko Lehtosalo, Aarne Palkki, M. E. Rintakoski, Erkki Savolainen, Viktor Tiainen, Toini Virisalo, Mauri Vuori ja Kristofer Enckell, Kirjailijaryhmä Kiila r.y. Helsinki 1945
 Villi linja : kertomus matkasta kaukaiseen itään ; kuvituksena Tapio Tapiovaaran 25 matkalla tekemää piirrosta. Otava 1955
 Urho Kekkonen idässä ja lännessä ; toimittanut Eino S. Repo ; kirjoittajat Leena Ilmari, Max Jakobson, Ahti Karjalainen, Urpo Levo, Margareta Norrmén, Eero Saarenheimo, Erkki Savolainen. Lehmus, Jyväskylä 1962
 Kuopio ; tekijät Eino Malm, Erkki Savolainen, Kimmo Kaivanto. Lehmus, Tampere 1962
 Meet the Finns ; pictures Mario de Biasi ; text Erkki Savolainen ; english translation Diana Tullberg. Tammi 1969, 2. painos 1973
 Meri, miehet, laivat. Merimiesten runoja ; toimittaneet Arvo Turtiainen ja Oiva Lappalainen ; kirjoittajat Harry Martinson, Eino Koivistoinen, Albin-Eero, Oiva Lappalainen, Pekka Kinnari, Olavi Keitele, Erkki Savolainen, Risto Sassali, Jorma Ojaharju, Juhani Peltonen, Juhani Tikkanen ja Tuntematon. Tammi, Helsinki 1969
 Niilo Wälläri : legenda jo eläessään ; kuvat Vappu Ahomaa ym, WSOY 1978
 Kuka hyötyy meristä ; toimittaneet Ari Aalto ja Raimo Väyrynen ; kirjoittajat Holger Rotkirch, Esko Antola, Leena Ilmari, Raimo Väyrynen ja Erkki Savolainen. Suomen merimies-unioni ry, Vaasa 1979

 Toimitustöitä 
 Kallaveden leijonien kevätmurinat ; toim. Erkki Savolainen. Lions Club Kuopio-Kallavesi, Kuopio 1961
 Mario de Biasi : Finlandia : Suomi vierain silmin ; tekstiosan toim. Erkki Savolainen. Tammi 1967
 Arvo Turtiainen : Elämää ja ystäviä, mukana Kauko Forsell, Irja Hagfors, Mauri Heinonen, Kalle Holmberg, Juhani Jaskari, Unto Koistinen, Jaan Kross, Matti Kurjensaari, Väinö Linna, Ellen Niit, Raoul Palmgren, Arvo Salo, Sinikka Salokorpi, Maija Savutie, Veikko Sinisalo, Reidar Särestöniemi, Tapio Tapiovaara, Henrik Tikkanen, Raimo Utriainen ja Erkki Vala ; toim. Erkki Savolainen. Tammi 1980
 Heikki Immeli : Viisas vaeltaja ei jätä jälkiä : esseitä ja aforismeja ; sisällön valintaan on osallistunut toim. Erkki Savolainen. Matkalukemisia 1. Suomen matkailuliitto, Helsinki 1988

 Suomennoksia 
 Ian Fleming : Elät vain kahdesti : jännitysromaani. Gummerus 1964, 7. painos 1988 (alkuteos You only live twice)
 Ian Fleming : Hänen majesteettinsa salaisessa palvelussa : jännitysromaani. Gummerus 1964, 5. painos 1974 (alkuteos On Her Majesty's Secret Service)
 Ian Fleming : 007 ja kultainen ase : jännitysromaani. Gummerus 1965 (alkuteos The man with the golden gun)
 Ian Fleming : Syntiset kaupungit. Gummerus 1965 (alkuteos Thrilling cities)
 John Gardner : Isku vyön alle : jännitysromaani. Gummerus 1967 (alkuteos Understrike)
 John Gardner : Myrkkyohjus : jännitysromaani. Gummerus 1968 (alkuteos Amber nine)
 Ellis K. Meacham : Itä-Intian purjehtija. Gummerus 1973 (alkuteos The East Indiaman)
 Ellis K. Meacham : Bombayn merirosvot. Gummerus 1975 (alkuteos On the company's service)

 Lähteet 

Luokka:Suomalaiset toimittajat
Luokka:Suomentajat
Luokka:Vuonna 1927 syntyneet
Luokka:Vuonna 2009 kuolleet